นันท์นภัส เลิศนามเชิดสกุล

นันท์นภัส เลิศนามเชิดสกุล (เกิด 11 มีนาคม พ.ศ. 2545) ชื่อเล่น มิวนิค เป็นนักแสดงชาวไทย สังกัดจีเอ็มเอ็มทีวี และเป็นอดีตสมาชิกวงบีเอ็นเคโฟร์ตีเอต

ประวัติ
นันท์นภัสเกิดเมื่อวันที่ 11 มีนาคม พ.ศ. 2545 ที่จังหวัดสมุทรปราการ มีชื่อเล่นว่ามิวนิค เนื่องจากมารดาตั้งครรภ์ที่เมืองมิวนิก ประเทศเยอรมนี นันท์นภัสมีน้องสาวหนึ่งคนชื่อเล่นว่ามิ้ง

นันท์นภัสสำเร็จการศึกษาตอนปลายด้วยการสอบเทียบ (GED) และสำเร็จการศึกษาจากคณะวัฒนธรรมสิ่งแวดล้อมและการท่องเที่ยวเชิงนิเวศ มหาวิทยาลัยศรีนครินทรวิโรฒ

 การทำงาน 

นันท์นภัสเข้าสู่วงการบันเทิงเมื่อ พ.ศ. 2551 ในฐานะนักแสดงเด็ก ด้วยการแสดงละครโทรทัศน์เรื่อง สื่อรักชักใยอลวน รับบทเป็นน้องจีน ต่อมานันท์นภัสเป็นที่รู้จักมากขึ้นจากการเป็นพิธีกรรายการ ดิสนีย์คลับ ร่วมกับธีระธันญ์ ขจรชัยเดชาวัฒน์ และพีรพล เพิ่มเพ็ชร์ จนต้น พ.ศ. 2561 นันท์นภัสยุติบทบาทในการเป็นพิธีกรรายการดังกล่าว เพื่อเข้าเป็นสมาชิกวงบีเอ็นเคโฟร์ตีเอต รุ่นที่ 2 โดยให้เหตุผลว่า อยากพัฒนาความสามารถด้านการร้องและเต้น และมีสมาชิกรุ่นแรกของวงเป็นแรงบันดาลใจฉัตรมงคล ขุนนางจ่า. ทำความรู้จัก”มิวนิคBNK48″รุ่น2  77ข่าวเด็ด. 2561-05-08.

วันที่ 17 กรกฎาคม พ.ศ. 2561 นันท์นภัสแสดงเปิดตัวในฐานะสมาชิกวงบีเอ็นเคโฟร์ตีเอตด้วยเพลง "ฤดูใหม่" เพลงรองในซิงเกิล "เธอคือ...เมโลดี้" และนันท์นภัสได้รับหน้าที่เป็นเซ็นเตอร์ของเพลงนี้ ระหว่างอยู่ในวง นอกจากบทบาทไอดอลแล้ว นันท์นภัสยังมีบทบาททางการแสดง ได้รับบทนำในภาพยนตร์เรื่อง กระสือสยาม เป็นโมรา เข้าฉายในโรงภาพยนตร์เมื่อวันที่ 4 เมษายน พ.ศ. 2562Rattiya Angkulanon. BNK48 เกิดแล้วไปต่อ...กลยุทธ์เติบโตพร้อมพันธมิตร The Bangkok Insight. 25 สิงหาคม 2561 และยังได้รับบทเป็นแพรวพราวในซีรีส์เรื่อง 365 วัน บ้านฉัน บ้านเธอ ร่วมกับสมาชิกวงบีเอ็นเคโฟร์ตีเอตคนอื่น ๆ เริ่มออกอากาศผ่านไลน์ทีวีเมื่อวันที่ 28 พฤศจิกายน พ.ศ. 2562

วันที่ 30 กันยายน พ.ศ. 2564 นันท์นภัสได้ประกาศจบการศึกษาจากการเป็นสมาชิกวงบีเอ็นเคโฟร์ตีเอต วันที่ 1 พฤษภาคม พ.ศ. 2567 นันท์นภัสเข้าเป็นนักแสดงสังกัดจีเอ็มเอ็มทีวี

 ผลงาน 
 ผลงานเพลง 

 ละคร / ซีรีส์ 
 ปี เรื่อง  บทบาท 2551 สื่อรักชักใยอลวน ธีรุดา (น้องจีน) คุณหนูฉันทนา น้องอาย 2552 ไฟรักอสูร กุ้งนาง 2553 พระจันทร์ลายพยัคฆ์ จันทร์ฉาย (วัยเด็ก) มงกุฎดอกส้ม กองแก้ว2554 ดอกส้มสีทอง กองแก้ว  ตะวันยอดรัก หนุงหนิง 2555 กี่เพ้า (ละครโทรทัศน์) เพ่ยเพ่ย (วัยเด็ก) หมูแดง คุณพริม ดอกโศก สุดจิต (วัยเด็ก) สาวน้อย วนิดา / นิด (วัยเด็ก) 2556 อีสา รวีช่วงโชติ สา / อุษาวดี (วัยเด็ก) 2557 ร้ายรักพยัคฆ์กังฟู หลินหลินน้องใหม่ร้ายบริสุทธิ์เปียกปูน 2558 มงกุฎริษยา ฟ้า (วัยเด็ก) 2559 ขมิ้นกับปูน ทานตะวัน จิตรการ (วัยเด็ก) 2560 ตะวันยอแสง ตะวัน (วัยเด็ก) 2561 เมืองมายา Live: สายเลือดมายาอัน 2562 365 วัน บ้านฉัน บ้านเธอ แพรวพราว อรุโณทัย (แพรวพราว) 2563ห้องนี้ไม่มีห่วยพระแพง ธนาปรีชาพันธ์ (พระแพง)2565สุดท้าย...ที่ปลายรุ้ง ฝ้ายฟู2566ภารกิจ(ลับ)ฉบับแฟนด้อมแพตตี้2568คุณวาฬร้านชำ Whale Store xoxo ชมพูThe Dark Dice เกมทอยทะลุมิติมะเมย์2569OVERDOSE คืนแค้น ดอลล่าร์ให้รักกังวาลในใจ Love's Echoes นิว

 ภาพยนตร์ 
 ปี ชื่อค่ายผู้กำกับ บทบาทวันที่เข้าฉายผู้จัดจำหน่าย อ้างอิง 2551 รักสามเศร้า มหาการ พิคเจอร์ยุทธเลิศ สิปปภาค น้องฟ้า19 มิถุนายนจีเอ็มเอ็ม ไท หับ 2553 อาฟเตอร์สคูล วิ่งสู้ฝันชลัท ศรีวรรณา จูน21 มกราคมพระนครฟิล์ม After School วิ่งสู้ฝัน  thaicinema.org. 2562 กระสือสยามบีเอ็นเคโฟร์ตีเอต ฟิล์มบาแรมยูปรัชญา ปิ่นแก้ว โมรา4 เมษายนสหมงคลฟิล์ม อินเตอร์เนชั่นแนล 2563วันเทกไอแอม ฟิล์มมนัสนันท์ พันเลิศวงศ์สกุลมิวนิค18 มิถุนายน (เน็ตฟลิกซ์)

 รายการโทรทัศน์ 
 ดิสนีย์คลับ (2553-2561) พิธีกรหลัก
 วิกทอรีบีเอ็นเคโฟร์ตีเอต (2561)
 BNK48 Senpai 2nd Generation (2561)
 AniParade! (อนิพาเร่) ช่องวัน (ร่วมกับ ณัฐทิชา จันทรวารีเลขา, จิดาภา แช่มช้อย, และเพลินพิชญา โกมลารชุน)AniParade! รายการใหม่ช่องวัน 31 เรียนรู้วัฒนธรรมอนิเมะ พร้อมพิธีกรจาก BNK48 ReviewsPooH. มิถุนายน 16, 2018.

 รางวัล 
 รางวัลที่ได้รับการเสนอชื่อเข้าชิง 
ปีรางวัลสาขาผลงานที่เข้าชิงผล 2564 รางวัลนาฏราช ครั้งที่ 12 ทีมนักแสดงยอดเยี่ยม 365 วัน บ้านฉัน บ้านเธอ(ร่วมกับทีมนักแสดง) 2564Kazz Awards 2020 สาววัยใสโดนใจแห่งปี 2019มิวนิค นันท์นภัสอันดับ 5

 อ้างอิง 

 แหล่งข้อมูลอื่น 

หมวดหมู่:บุคคลจากจังหวัดสมุทรปราการ
หมวดหมู่:บุคคลจากโรงเรียนอัสสัมชัญสมุทรปราการ
หมวดหมู่:บุคคลจากคณะวัฒนธรรมสิ่งแวดล้อมและการท่องเที่ยวเชิงนิเวศ มหาวิทยาลัยศรีนครินทรวิโรฒ
หมวดหมู่:เน็ตไอดอล
หมวดหมู่:สมาชิกของบีเอ็นเคโฟร์ตีเอต
หมวดหมู่:ศิลปินชาวไทย
หมวดหมู่:นักแสดงเด็กชาวไทย
หมวดหมู่:นักแสดงเด็กหญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:พุทธศาสนิกชนชาวไทย